RAPORT AL COMISIEI CĂTRE PARLAMENTUL EUROPEAN ȘI CONSILIU privind implementarea activității desfășurate în cadrul programului de asistență pentru dezafectare nucleară pentru Bulgaria, Lituania și Slovacia în perioada 2010-2014 /* COM/2015/078 final */





RAPORT AL COMISIEI CĂTRE PARLAMENTUL EUROPEAN ȘI CONSILIU privind implementarea activității desfășurate în cadrul programului de asistență pentru dezafectare nucleară pentru Bulgaria, Lituania și Slovacia în perioada 2010-2014 Cuprins 1............ Introducere. 3 2............ Administrarea programului 4 3............ Rapoartele de ţară. 7 3.1......... Bulgaria – Centrala nucleară Kozloduy. 7 3.2......... Lituania – Centrala nucleară Ignalina. 8 3.3......... Slovacia – Centrala nucleară Bohunice V1. 9 4............ Concluzii 10 1. Introducere Prezentul raport descrie implementarea programului de asistență pentru dezafectare nucleară al Uniunii Europene pentru Bulgaria, Lituania și Slovacia în perioada 2010-2014. Acesta îndeplinește cerințele legate de raportare atât ale programului de asistență actual8,9, cât și pe cele ale4,5,6 programului de asistență anterior. Scopul și temeiul juridic Odată cu aderarea, Bulgaria, Lituania și Slovacia și-au luat angajamentul de a închide anticipat opt centrale nucleare mai vechi, de concepție sovietică, înainte de finalul duratei lor de viață prevăzute. Uniunea a fost de acord, în schimb, să sprijine financiar cele trei state membre în vederea dezafectării centralelor în cauză: Kozloduy (KNPP), unitățile 1-4, din Bulgaria; Ignalina (INPP), unitățile 1 și 2, din Lituania; și Bohunice V1 (V1 NPP), unitățile 1 și 2, din Slovacia. Calendarul pentru Lituania și Slovacia (aderare în 2004) diferă de cel pentru Bulgaria (aderare în 2007). Asistența din partea UE a fost implementată în perioade diferite: (1) în perioada de preaderare, prin intermediul programului PHARE[1]; (2) în perioada de postaderare, în temeiul protocoalelor la actele de aderare relevante[2],[3],[4]; (3) în perioada de extindere până în 2013, în conformitate cu regulamentele relevante ale Consiliului[5],[6],[7]. Două regulamente ale Consiliului[8],[9] și rectificările la acestea au stabilit un nou temei juridic, asigurând sprijin suplimentar pentru programele de dezafectare în perioada 2014-2020. Raportul de implementare anterior[10] descrie îndeplinirea angajamentului inițial al celor trei state membre și implementarea programului de asistență până în 2009. Prezentul raport descrie activitățile și rezultatele pentru perioada cuprinsă între 2010 și 31 octombrie 2014, cu excepția datelor financiare, pentru care raportarea cuprinde perioada până la 30 septembrie 2014. Bugetul și domeniul de aplicare Asistența financiară din partea UE a fost stabilită pentru a sprijini statele membre în privința dezafectării în condiții de siguranță a reactoarelor făcând obiectul închiderii anticipate (secțiunea „dezafectare”) și pentru a implementa măsuri de atenuare în sectorul energetic, în ceea ce privește aspecte precum capacitatea de înlocuire, îmbunătățirea mediului, modernizarea și eficiența energetică (secțiunea „energie”). Domeniul de aplicare al noului program de asistență se axează pe procesul constant vizând stadiul final al dezafectării. În consecință, în noua perioadă de finanțare (2014-2020), nu se va mai acorda niciun nou sprijin pentru proiectele din secțiunea „energie”, însă implementarea proiectelor existente anterior va continua timp de mai mulți ani. Asistența financiară din partea UE nu vizează acoperirea costurilor totale ale dezafectării și nici compensarea tuturor consecințelor economice ale închiderii anticipate, ci este mai degrabă o expresie a solidarității dintre UE și statele membre. Asistența financiară pentru programele de dezafectare (milioane EUR) || Angajamente efective până la sfârșitul anului 2009 || Angajamente efective pentru perioada 2010-2013 || La prețurile curente pentru perioada 2014-2020 || Total Bulgaria (Kozloduy) || 566 || 300 || 293 || 1 159 Lituania (Ignalina) || 875 || 492 || 451 || 1 818 Slovacia (Bohunice) || 364 || 248 || 225 || 837 Total || 1 805 || 1 040 || 969 || 3 814 2. Administrarea programului 2.1. Metoda de implementare Comisia (Direcția Generală Energie) a implementat programul de asistență financiară din partea UE pentru toate cele trei state membre, începând din momentul aderării, utilizând gestionarea indirectă. Bugetul este implementat prin intermediul Băncii Europene pentru Reconstrucție și Dezvoltare (BERD), cu contribuții la Fondurile internaționale de sprijin pentru dezafectare (IDSF) corespunzătoare și, în cazul Lituaniei, de asemenea prin intermediul unei agenții naționale, Agenția centrală de administrare a proiectelor (CPMA – „Central Project Management Agency”). Fondurile internaționale de sprijin pentru dezafectare În anul 2000, pentru fiecare dintre cele trei state membre a fost stabilit un fond special. Aceste fonduri cu donatori multipli sunt gestionate de BERD. Începând din 2004, CE este unicul contribuabil și a asigurat peste 95 % din totalitatea contribuțiilor de-a lungul existenței fondurilor. În 2013, Comisia a reevaluat și a confirmat rolul BERD în gestionarea IDSF pentru perioada 2014-2020. Agențiile naționale În prezent, doar Lituania implementează măsurile prin intermediul unei agenții naționale, și anume Agenția centrală de administrare a proiectelor (CPMA). Agenția, care funcționează din 2007, este singurul canal de implementare pentru noile proiecte, în timp ce BERD continuă până la finalizare proiectele aflate în curs, începute înainte de 2014. În octombrie 2014, Slovacia și-a exprimat dorința de a implementa programul de asistență pentru dezafectare prin intermediul unei agenții naționale, Agenția slovacă pentru inovare și energie, și a transmis Comisiei o propunere oficială în acest sens. Comisia va examina conformitatea acestei propuneri cu Regulamentul financiar și va adopta o decizie în 2015. Până în prezent, Bulgaria a ales să nu instituie un astfel de canal național. 2.2. Cadrul procedural și monitorizarea programului în perioada 2010-2013 Implementarea pentru perioada 2010-2013 a continuat în cadrul existent, revizuit în 2010 ca urmare a extinderii asistenței pentru Bulgaria[11]. În fiecare an, statele membre au elaborat un document de programare în care au fost definite obiectivele generale pentru utilizarea asistenței din partea UE pentru anul următor. Documentele respective au fost revizuite de DG ENER și transmise în vederea obținerii unui aviz din partea comitetului reprezentanților statelor membre[12]. Comisia a oferit fonduri pentru cele trei programe, prin adoptarea unei decizii anuale a Comisiei privind finanțarea, la care au fost anexate documentele de programare. În cadrul procesului de aprobare, propuneri de proiect detaliate au fost prezentate individual DG ENER în vederea revizuirii și a obținerii avizului din partea comitetului. Fondurile au fost alocate fiecărui proiect numai după aprobare. Comisia a plătit fondurile către BERD și CPMA la cerere și în funcție de previziunile privind plățile și de progresele înregistrate în ceea ce privește implementarea proiectului. Implementarea a fost urmărită de un comitet de monitorizare instituit pentru fiecare canal de implementare și pentru fiecare țară în parte, iar în cazul IDSF, de adunarea relevantă a contribuabililor sau de un comitet special pentru CPMA în Lituania. Deși proiectele pot beneficia de o finanțare de până la 100 %, în cazul unor proiecte-cheie au fost stabilite praguri de cofinanțare specifice, beneficiarul fiind responsabil pentru toate cheltuielile excedentare. Programul de asistență a făcut obiectul unor audituri și evaluări regulate. Curtea de Conturi Europeană a efectuat un audit care a oferit recomandări privind atât programul în curs, cât și viitoarea prelungire a acestuia[13]. CE a încheiat contracte pentru audituri financiare externe privind BIDSF, IIDSF și KIDSF, conform dispozițiilor regulamentelor corespunzătoare ale Consiliului. Recomandările formulate în urma auditurilor se află în curs de implementare. 2.3. Proceduri de implementare revizuite și condiționalități ex ante Pe baza lecțiilor învățate din cei zece ani anteriori de implementare și luând în considerare recomandările auditurilor din trecut, Comisia a adoptat proceduri de implementare revizuite în august 2014 înainte de data impusă de regulamente[14]. Procedurile revizuite definesc pentru fiecare program de dezafectare obiectivele, rezultatele așteptate, etapele, datele-țintă, precum și indicatorii de performanță corespunzători și includ planuri de dezafectare detaliate care acoperă întreaga durată a programelor de dezafectare15,16. Pentru a stabili o bază solidă înainte de a începe implementarea noului cadru procedural pentru perioada 2014-2020, regulamentele Consiliului definesc condiționalități ex ante, adică precondiții pentru primirea unei asistențe suplimentare de către fiecare stat membru[15],[16]. Fiecare stat membru a pus la dispoziția Comisiei, în termenul stabilit, informațiile relevante care indică faptul că acestea respectă acquis-ul Uniunii în domeniul securității nucleare și că au stabilit un plan de finanțare pentru întreaga durată a programelor de dezafectare, precum și un plan de dezafectare detaliat. 2.4. Cadrul procedural și monitorizarea programului în 2014 La 30 octombrie 2014, Comisia a autorizat utilizarea fondurilor pentru cele trei programe prin adoptarea unei decizii de finanțare[17]. Fondurile alocate pentru 2014 vor fi de fapt acordate prin intermediul acordurilor de delegare încheiate cu organismele de implementare, BERD și CPMA. Aceste acorduri sunt în curs de elaborare (situația la 31 octombrie 2014) și se preconizează că vor fi finalizate în timp util pentru a folosi resursele pentru 2014. Comisia va transfera fondurile către BERD și CPMA, în funcție de previziunile privind plățile și de progresele înregistrate în ceea ce privește implementarea proiectului. În 2014, noul cadru procedural a fost dezvoltat în mod progresiv și pus în aplicare de toate părțile interesate, începând cu proiectele noi. Procedurile de implementare revizuite, cu cerințele lor mai detaliate în ceea ce privește raportarea, sunt aplicabile și proiectelor aflate în curs, începute în temeiul cadrului procedural anterior, în măsura în care noile norme nu sunt în contradicție cu acordurile oficiale existente. Implementarea măsurilor și a asistenței financiare este urmărită de un comitet de monitorizare pentru fiecare țară și canal de implementare în parte. 3. Rapoartele de țară În ciuda dificultăților, reactoarele au rămas închise și golirea de combustibil a continuat, toate reactoarele, cu excepția unuia, fiind golite de combustibil. În cadrul tuturor programelor de dezafectare s-au înregistrat progrese semnificative, iar acest lucru este vizibil în special în cazurile în care activitățile de dezmembrare din sălile turbinelor au generat, așa cum a fost planificat, cantități importante de materiale, în mare parte pentru eliberare și apoi reciclare convențională sau eliminare a deșeurilor radioactive. 3.1. Bulgaria – Centrala nucleară Kozloduy Angajament privind închiderea și evoluția finanțării Reactoarele 1-2 se aflau sub controlul Întreprinderii de stat pentru deșeuri radioactive (SERAW – „State Enterprise for Radioactive Waste”) începând din 2008. Golirea de combustibil a reactoarelor 3-4 s-a încheiat în iulie 2012 și acestea au fost transferate de la operatorul centralei nucleare la SERAW în martie 2013, punând astfel SERAW la conducerea tuturor activităților de dezafectare. Un avantaj major legat de asistența din partea UE a fost modificarea strategiei de dezafectare în 2006, de la „dezafectare amânată” la „dezafectare imediată”. Acest aspect permite reducerea timpului necesar dezafectării și valorificarea la maximum a personalului disponibil și ar trebui să reducă costurile totale. Cea mai recentă actualizare (2011) a fixat data finalizării în 2030. Au existat întârzieri în cadrul unora dintre proiecte, însă acestea nu au afectat drumul critic, astfel încât data de finalizare planificată încă poate fi respectată. Asistența totală din partea UE angajată pentru Bulgaria până în prezent este de 868 de milioane EUR. Detalii privind modul în care au fost alocate fondurile pentru Bulgaria sunt prezentate în tabelul 1 din anexă. La finalul perioadei de raportare, existau plăți restante din partea UE în valoare de 238 de milioane EUR (angajamente de 868 de milioane EUR minus transferul efectiv de 630 de milioane EUR). Implementarea proiectelor Operațiunile de dezmembrare din sălile turbinelor reactoarelor 1-4 decurg în mod satisfăcător. Licența de dezafectare pentru reactoarele 1-2 este așteptată în scurt timp din partea autorității competente. Nevoia de a repeta evaluarea impactului asupra mediului (EIM) pentru centrul național de depozitare definitivă crește riscul întârzierii datei de finalizare a programului. Provocările juridice continue legate de EIM asociate cu instalația de topire cu plasmă și licența de dezafectare constituie un risc continuu de întârziere și de costuri suplimentare la nivelul programului. Până la finalul anului 2013, programul Kozloduy alocase aproximativ 40 % dintre fondurile angajate susținerii proiectelor-cheie din sectorul energetic în conformitate cu Strategia energetică a Bulgariei[18]. Progresele înregistrate de proiectele-cheie sprijinite pe parcursul perioadei de raportare sunt descrise în tabelul 2 din anexă. 3.2. Lituania – Centrala nucleară Ignalina Angajament privind închiderea și evoluția finanțării Climatul politic dificil, care s-a manifestat prin presiuni pentru a reporni reactorul 2 în 2012, a trecut şi Lituania şi-a respectat angajamentele de aderare. Ambele reactoare sunt menţinute în condiţii de siguranţă şi sunt în curs de dezafectare; cu toate acestea, reactorul 2 este în continuare golit doar parţial de combustibil. Întreprinderea de stat INPP, care exploata reactoarele, este acum responsabilă pentru menținerea în condiții de siguranță și dezafectarea celor două reactoare. Procesul de „gestionare a schimbării”, adică trecerea de la producția de energie electrică la organizarea activităților de dezafectare documentată în raportul anterior, a dat roade, Lituania și INPP acceptând răspunderea pentru procesul de dezafectare. Conducerea INPP depune eforturi pentru continuarea modernizării societății. Asistența totală din partea UE angajată pentru Lituania până în prezent este de 1 367 de milioane EUR. Detalii privind modul în care au fost alocate fondurile pentru Lituania sunt prezentate în tabelul 3 din anexă. La finalul perioadei de raportare, existau plăți restante din partea UE în valoare de 282 de milioane EUR (angajamente de 1 367 de milioane EUR minus transferul efectiv de 1 085 de milioane EUR). Implementarea proiectelor Menținerea în condiții de siguranță a reactoarelor, pregătirea pentru dezafectare (inclusiv documentația strategică) și construirea de instalații de tratare și depozitare a deșeurilor au fost obiectivele identificate pentru asistență din partea UE. Începând cu 2009, pe parcursul succesiunii guvernelor, INPP și Lituania și-au intensificat în mod semnificativ nivelul de implicare, precum și răspunderea pe care o dețin în procesul de dezafectare. Două proiecte-cheie de investiții în infrastructură, „centrul intermediar de depozitare a combustibilului uzat” și „centrul de tratare și stocare a deșeurilor solide”, au constituit o sursă de dispute, atât de natură tehnică, cât și de natură comercială, între INPP și furnizorii în cauză. Începând din 2013, aspectele disputate sunt abordate în mod activ și soluționate în mod progresiv, prin intermediul unui cadru convenit. Cu toate acestea, această situație a generat întârzieri importante și o creștere a costurilor: finalizarea procesului de dezafectare este prevăzută acum pentru 2038 (inițial 2030) și s-a ajuns la un acord comercial având ca rezultat o creștere a cheltuielilor cu 72,9 milioane EUR. Activitățile executate cu forța de muncă a INPP sunt concentrate în jurul dezmembrării din sala turbinelor, unde au fost înregistrate progrese vizibile. Instalațiile de fragmentare și de decontaminare din această clădire se află în prezent sub exploatare de rutină. Pentru a contribui la depășirea acumulării de materiale neprelucrate, aceste echipamente sunt exploatate temporar în trei schimburi. Până la finalul anului 2013, programul Ignalina alocase aproximativ 25 % dintre fondurile angajate susținerii proiectelor-cheie din sectorul energetic în conformitate cu Strategia energetică a Lituaniei[19]. Progresele înregistrate de proiectele-cheie sprijinite pe parcursul perioadei de raportare sunt descrise în tabelul 4 din anexă. 3.3. Slovacia – Centrala nucleară Bohunice V1 Angajament privind închiderea și evoluția finanțării Centrala nucleară V1 este alcătuită din două reactoare de tip VVER 440/230. Întreprinderea de stat JAVYS este responsabilă pentru supravegherea postînchidere și pentru dezafectarea centralei nucleare V1. Reactoarele 1 și 2 au fost oprite definitiv la sfârșitul anilor 2006 și, respectiv, 2008. Asistența totală din partea UE angajată pentru Slovacia până în prezent este de 612 milioane EUR. Detalii privind modul în care au fost alocate fondurile pentru Slovacia sunt prezentate în tabelul 5 din anexă. La finalul perioadei de raportare, existau plăți restante din partea UE în valoare de 250 de milioane EUR (angajamente de 612 milioane EUR minus transferul efectiv de 362 de milioane EUR). Implementarea proiectelor Licența pentru prima etapă a procesului de dezafectare, prin care erau autorizate activități de dezmembrare în afara zonelor controlate, a fost emisă în 2011, astfel cum era prevăzut. Activitățile de dezmembrare s-au desfășurat în zonele relevante, cum ar fi sălile turbinelor, și s-au înregistrat progrese semnificative. S-au executat lucrări pregătitoare pentru dezafectare. Strategia de dezafectare a fost actualizată în 2012. Întârzierile înregistrate de proiectele majore nu au afectat drumul critic al dezafectării. Calendarul general este respectat, finalizarea tuturor activităților fiind prevăzută pentru 2025. Programul de dezafectare a prezentat progrese clare: proiectele dificile (de exemplu, decontaminarea circuitelor primare) au atins în prezent un stadiu avansat de finalizare, iar licența pentru etapa a doua a procesului de dezafectare, o etapă-cheie, este așteptată înainte de sfârșitul anului 2014. Licitații importante sunt în curs de pregătire pentru dezmembrarea sistemelor din zona controlată și a componentelor mari ale sistemului de răcire al reactorului. Până la finalul anului 2013, programul Bohunice alocase aproximativ 35 % dintre fondurile angajate susținerii proiectelor-cheie din sectorul energetic în conformitate cu Strategia energetică a Republicii Slovace[20]. Progresele înregistrate de proiectele-cheie sprijinite pe parcursul perioadei de raportare sunt descrise în tabelul 6 din anexă. 4. Concluzii Dificultățile politice menționate în raportul anterior au fost depășite în mare parte, toate angajamentele privind închiderea fiind în continuare menținute. În consecință, accentul s-a mutat în mod ireversibil pe activitățile de dezafectare. Acest lucru nu ar fi fost realizat fără programul de asistență pentru dezafectare. Lituania, Slovacia și Bulgaria și-au respectat angajamentul privind închiderea prin continuarea lucrărilor de dezafectare la reactoarele oprite. Deși au existat unele întârzieri, au fost, de asemenea, înregistrate progrese semnificative, nu numai în ceea ce privește activitatea de pregătire și schimbările organizaționale, ci și în ceea ce privește eliminarea efectivă a clădirilor și a echipamentelor. Nevoile de finanțare pentru finalizarea programelor de dezafectare au fost stabilite. Planurile de finanțare identifică un decalaj între nevoi și fondurile obținute deja, dintre care programul de asistență din partea UE reprezintă o contribuție majoră. Constituirea fondurilor suplimentare necesare impune o monitorizare atentă. Secțiunea „dezafectare” Conform detaliilor din cele trei planuri de dezafectare, accentul se mută treptat de la o activitate de natură pregătitoare către dezmembrare și tratarea deșeurilor aferente. În prezent, instalațiile necesare dezafectării, tratării și depozitării deșeurilor radioactive și a combustibilului nuclear uzat se află în faza de construcție. Documentația pentru acordarea de licențe este elaborată și dezmembrarea a început. În Bulgaria și Slovacia, eliberarea licențelor de dezafectare completă este preconizată a se efectua în scurt timp. Deși în cazul unor proiecte de dezafectare au avut loc întârzieri, acestea sunt abordate în mod activ pentru a minimiza impactul lor asupra datei de finalizare a dezafectării, deși în Lituania nu au putut fi evitate întârzierile față de calendarul general. Secțiunea „energie” Sectorul energetic a beneficiat de proiecte care au respectat politicile energetice naționale. În perioada de raportare, accentul s-a mutat pe dezafectare, cu toate că în Bulgaria o proporție semnificativă a asistenței a fost alocată pentru sectorul energetic. Implementarea proiectelor deja începute va continua timp de mai mulți ani, însă nu vor mai fi sprijinite proiecte noi în sectorul energetic. Perspective Eliberarea licențelor pentru a doua etapă a procesului de dezafectare în Bulgaria și Slovacia deschide drumul către dezmembrarea sistemelor zonei active. Aceasta ar trebui să se traducă în anul următor printr-un flux mai mare de materiale eliminate din instalația nucleară. Obiectivele detaliate și indicatorii definiți în procedurile de implementare vor permite monitorizarea precisă a progreselor activității cu informații cantitative. Mai precis, introducerea planificată a metodologiei managementului valorii dobândite (EVM – „Earned Value Management”)[21] în cadrul celor trei programe va sprijini gestionarea proiectelor la nivel local și va spori eficacitatea monitorizării și raportării de către Comisie. Începând din 2015, o descriere mai detaliată și cantitativă a implementării activității realizate cu privire la programul de lucru va fi bazată pe indicatori fiabili, consecvenți și comparabili. Serviciile Comisiei (DG ENER și Direcția Resurse Comune a acesteia) pregătesc un audit al agenției naționale propuse din Slovacia și susțin în general evoluția spre o răspundere deplină pentru procesul de dezafectare la nivel național. [1] Program de ajutor pentru țările din centrul și estul Europei. [2] JO L 236, 23.9.2003, p. 33 și p. 944. [3] JO L 236, 23.9.2003, p. 33 și p. 954. [4] JO L 157, 21.6.2005, p. 11 și p. 38. [5] JO L 411, 30.12.2006, p. 10. [6] JO L 131, 23.5.2007, p. 1. [7] JO L 189, 22.7.2010, p. 9. [8] JO L 346, 20.12.2013, p. 1 și JO L 8, 11.1.2014, p. 31. [9] JO L 346, 20.12.2013, p. 7, JO L 8, 11.1.2014, p. 30 și JO L 121, 24.4.2014, p. 59. [10] Raport al Comisiei către Parlamentul European și către Consiliu privind utilizarea resurselor financiare acordate în perioada 2004-2009 Lituaniei, Slovaciei și Bulgariei în sprijinul dezafectării unor centrale nucleare oprite anticipat în temeiul tratatelor de aderare, COM(2011) 432 final. [11] Decizia Comisiei privind procedurile aferente programării și monitorizării măsurilor și asistenței financiare prevăzute în cadrul programelor Bohunice, Ignalina și Kozloduy pentru perioada 2007-2013, C(2010) 6885. [12] Comitetul programului de asistență pentru dezafectarea nucleară (NDAPC – „Nuclear Decommissioning Assistance Programme Committee”). [13] Raportul special nr. 16/2011 al Curții de Conturi Europene privind asistența financiară acordată de UE pentru dezafectarea unor centrale nucleare din Bulgaria, Lituania și Slovacia. [14] Decizia de punere în aplicare a Comisiei din 7.8.2014 privind normele de aplicare pentru programele de asistență pentru dezafectare nucleară pentru Bulgaria, Lituania și Slovacia pentru perioada 2014-2020, C(2014) 5449 final. [15] JO L 346, 20.12.2013, p. 1 și JO L 8, 11.1.2014, p. 31. [16] JO L 346, 20.12.2013, p. 7, JO L 8, 11.1.2014, p. 30 și JO L 121, 24.4.2014, p. 59. [17] Decizia de punere în aplicare a Comisiei din 30.10.2014 privind adoptarea deciziei de finanțare pentru implementarea programelor de asistență pentru dezafectare nucleară pentru Bohunice, Ignalina și Kozloduy în 2014. [18] Strategia energetică a Bulgariei până în 2020, publicată în SG nr. 43 din 7 iunie 2011. [19] Rezoluția privind aprobarea strategiei energetice naționale din 18 ianuarie 2007, nr. X-1046, Vilnius. [20] Politica energetică a Republicii Slovace aprobată prin rezoluția Guvernului Republicii Slovace nr. 29 din 11 ianuarie 2006. [21] O tehnică de gestionare a proiectelor pentru a măsura performanța și progresele proiectelor. Bulgaria Tabelul 1 – Rezumat al datelor financiare pentru Bulgaria (în milioane EUR) || Până în 2009 || 2010-2013 || Ian.-sep. 2014 || Total Contribuție din partea UE || 568 || 300 || 0 || 868 Contribuție din alte surse || 15 || 0 || 0 || 15 Dobândă || 23 || 6 || 0 || 29 Credite totale || 606 || 306 || 0 || 911 || || || || Transfer din partea UE || 363 || 188 || 79 || 630 Transfer din alte surse || 14 || 0 || 0 || 14 Dobândă || 23 || 6 || 0 || 29 Totalul lichidităților împrumutate || 400 || 194 || 80 || 673 || || || || Alocări pentru proiecte || 513 || 384 || -36* || 861 Contracte semnate || 328 || 229 || 51 || 608 Plăți pentru contracte semnate || 173 || 255 || 37 || 465 Costuri cumulate || 5 || 3 || 0 || 8 (*) Obiectul unui proiect de dezafectare a fost redus în mare măsură, iar un alt proiect, pentru construcția unei centrale termice, a fost anulat. Acordurile de grant corespunzătoare, în valoare totală de 41 de milioane EUR, au fost închise, iar fondurile corespunzătoare au fost dezangajate. Tabelul 2 – Elemente principale ale proiectelor-cheie sprijinite în Bulgaria Secțiunea „dezafectare” || Decontaminare și dezmembrare || Aproximativ 4 000 de tone de materiale au fost dezmembrate până în prezent în sălile turbinelor 1-4, în general în conformitate cu obiectivul. Licența de dezafectare a reactoarelor 1 și 2 ale centralei nucleare Kozloduy a fost eliberată în noiembrie 2014. Caracterizare || Inventarul radiologic al reactoarelor 1-4 este în curs de desfășurare: calculele pentru activare și contaminare au fost finalizate, în timp ce eșantionarea pentru stabilirea vectorilor nuclizilor este în curs. Tratarea și condiționarea deșeurilor || Pentru instalația de topire cu plasmă au fost depuse toate documentele justificative, iar eliberarea autorizației finale de construcție este așteptată în 2014. Au fost începute lucrări de construcții preliminare. Eșantionarea concentratelor evaporatorului a fost finalizată. În așteptarea finalizării analizei eșantioanelor, propunerea financiară a contractantului pentru etapa de tratare se află în curs de revizuire independentă. Autorizația de construcție pentru atelierul de reducere a dimensiunilor și decontaminare a fost eliberată. Lucrările de construcții au început imediat după aceea. Depozitarea intermediară și eliminarea deșeurilor || Darea în exploatare activă a depozitului de combustibil uzat a fost finalizată prin primirea a 6 recipiente pline. Cererea pentru licența de exploatare se află în etapa finală a elaborării. Nevoia de a repeta evaluarea impactului asupra mediului pentru centrul național de depozitare va întârzia construcția. Între timp, activitățile pregătitoare precum monitorizarea șantierului înainte de eliminare și pregătirea infrastructurii se desfășoară conform calendarului. Secțiunea „energie” || Reabilitarea centralei termice Maritza East 2 || Instalarea unui sistem de deshidratare a ghipsului a fost finalizată. Reabilitarea stației de pompare de răcire urmează să fie finalizată în primul trimestru al anului 2015. Renovarea și extinderea sistemului național de distribuție a energiei electrice. || Reabilitarea substațiilor Tsaravetz, Burgas, Metallurgichna, Zlatitza și Mayak a fost finalizată, iar substațiile sunt în funcțiune. Pentru substația Kavarna a fost eliberat certificatul de finalizare, iar acceptarea operațională este așteptată până la sfârșitul lunii octombrie 2014. Construcția de gazoducte de înaltă presiune și a unor stații de reglare a gazelor. || Lucrările de construcții sunt aproape finalizate, cu excepția unei mici porțiuni a conductei din zona protejată Suhata Reka. Măsurile de eficiență energetică din clădirile publice. || Un proiect de mare anvergură – reabilitarea clădirii principale a Universității din Ruse – a fost finalizat. La 5 octombrie 2014, măsurile de eficiență energetică erau puse în aplicare în totalitate în 120 din numărul total de 168 de clădiri publice. Măsurile de eficiență energetică au fost finalizate în toate cele 49 de clădiri municipale din Burgas, Plovdiv și Stara Zagora în 2013. Lituania Tabelul 3 – Rezumat al datelor financiare pentru Lituania (în milioane EUR) || Până în 2009 || 2010-2013 || Ian.-sep. 2014 || Total Contribuție din partea UE || 875 || 492 || 0 || 1 367 Contribuție din alte surse || 33 || 0 || 0 || 33 Dobândă || 49 || 7 || 0 || 56 Credite totale || 957 || 499 || 0 || 1 456 || || || || Transfer din partea UE || 712 || 324 || 50 || 1 085 Transfer din alte surse || 33 || 0 || 0 || 33 Dobândă || 49 || 7 || 0 || 56 Totalul lichidităților împrumutate || 794 || 331 || 50 || 1 174 || || || || Alocări pentru proiecte || 862 || 348 || -16 || 1 194 Contracte semnate || 772 || 356 || 9 || 1 137 Plăți pentru contracte semnate || 422 || 449 || 94 || 965 Costuri cumulate || 6 || 6 || 0 || 12 Tabelul 4 – Elemente principale ale proiectelor-cheie sprijinite în Lituania Secțiunea „dezafectare” || Decontaminare și dezmembrare || Decontaminarea circuitului primar este în prezent suspendată în urma unei încercări nereușite de decontaminare. Acțiunea în justiție împotriva contractantului este în curs de derulare. Operatorul centralei continuă să dezvolte o strategie de recuperare pentru proiect. Peste 8 000 de tone de materiale au fost dezmembrate din 2010 până în prezent în sala turbinelor. Tratarea și condiționarea deșeurilor || Centrul de gestionare și stocare a deșeurilor solide: lucrările de construcții și de instalare avansează fără întârzieri semnificative. Activitățile de inginerie și de obținere a licențelor în vederea pregătirii pentru testele la rece avansează în conformitate cu calendarul revizuit. Depozitarea intermediară și eliminarea deșeurilor || Ansamblurile intermediare de depozitare a combustibilului uzat: lucrările de geniu civil au fost finalizate, iar încercările la rece ale echipamentelor instalate sunt în curs de desfășurare. Lucrările de inginerie și fabricarea recipientelor se desfășoară în conformitate cu calendarul revizuit. Modernizarea macaralelor din sala bazinului de combustibil uzat avansează în pofida disputelor comerciale în curs de desfășurare dintre contractant și INPP. Acest proiect se află pe drumul critic al operațiunilor de golire de combustibil a reactorului 2 al centralei nucleare Ignalina. Proiectul depozitelor de suprafață ar trebui să atingă o etapă importantă odată cu prezentarea de către contractant a documentului de proiectare tehnică înainte de sfârșitul anului 2014. Proiectul sitului de depozitare a deșeurilor a fost întârziat și se află încă în etapa procedurii de achiziții publice. Secțiunea „energie” || Centrala cu turbină de gaz în ciclu combinat || O nouă centrală cu turbină de gaz în ciclu combinat, cu o capacitate de 455 MW, este în funcțiune începând din 15 octombrie 2012, în conformitate cu calendarul cererii operatorului sistemului de transmisie lituanian, LITGRID AB. Termoficarea urbană din Visaginas || Cele două boilere pe bază de gaz pentru termoficare urbană au fost înlocuite, iar jumătate dintre clădiri au fost modernizate cu noi schimbătoare de căldură. Modernizarea din punctul de vedere al eficienței energetice a blocurilor de locuințe și a clădirilor publice || S-au înregistrat progrese bune în Ignalina, 33 din 67 clădiri contractate fiind modernizate. Au fost întâmpinate dificultăți la dezvoltarea proiectelor în Zarasai și Visaginas. Interconexiunea electrică dintre Lituania și Polonia || Lucrările de construcții din cadrul proiectului LitPol Link continuă să înregistreze progrese bune, primind cofinanțare din partea Comisiei Europene. Finalul lunii decembrie 2015 rămâne data de finalizare a primei părți (500 MW) a proiectului. Slovacia Tabelul 5 – Rezumat al datelor financiare pentru Slovacia (în milioane EUR) || Până în 2009 || 2010-2013 || Ian.-sep. 2014 || Total Contribuție din partea UE || 364 || 248 || 0 || 612 Contribuție din alte surse || 11 || 0 || 0 || 11 Dobândă || 11 || 3 || 1 || 15 Credite totale || 386 || 251 || 1 || 638 || || || || Transfer din partea UE || 168 || 158 || 36 || 362 Transfer din alte surse || 11 || 0 || 0 || 11 Dobândă || 11 || 3 || 1 || 15 Totalul lichidităților împrumutate || 190 || 161 || 36 || 388 || || || || Alocări pentru proiecte || 272 || 275 || 76 || 623 Contracte semnate || 87 || 193 || 19 || 299 Plăți pentru contracte semnate || 65 || 144 || 28 || 237 Costuri cumulate || 5 || 3 || 0 || 8 Tabelul 6 – Elemente principale ale proiectelor-cheie sprijinite în Slovacia Secțiunea „dezafectare” || Decontaminare și dezmembrare || Au fost obținute rezultate vizibile, în special golirea sălii turbinelor de echipamentele metalice (obiectiv atins în proporție de 97 %) și structurile din beton. Echipamentele pentru decontaminarea circuitului primar au fost livrate, instalate, iar primele teste au fost finalizate cu succes. Finalizarea decontaminării a fost planificată pentru primul trimestru al anului 2015. Licența pentru prima etapă a dezafectării va expira în 2014. A doua etapă care să permită dezmembrarea în zonele contaminate este prevăzută să înceapă în ianuarie 2015. Tratarea și condiționarea deșeurilor || Proiectul privind tratarea nămolului și sorbenților a fost modificat pentru a ține cont de volume și activități mai mari decât cele estimate inițial. Acesta avansează fără probleme și conform calendarului. Depozitarea intermediară și eliminarea deșeurilor || Proiectele privind proiectarea noului depozit pentru deșeuri de foarte joasă activitate și extinderea depozitului existent pentru deșeuri de joasă și medie activitate și cu durată scurtă de viață înregistrează progrese și respectă calendarul. Secțiunea „energie” || Reînnoirea sistemului de transmisie || TR Bošáca – Transformatorul T402. Perioada de notificare a defectelor s-a încheiat la 3 august 2014. Transformare 400/110 kV în TR Medzibrod. Perioada de notificare a defectelor este în curs și se va încheia la 29 septembrie 2015. Până în prezent, nu au fost semnalate defecte. Linii de transmisie de 400 kV pentru ES Medzibrod. Perioada de notificare a defectelor este în curs și se va încheia la 29 septembrie 2015. Toate defectele restante cunoscute în prezent au fost remediate. Lucrările de recultivare și revitalizare din terenurile împădurite afectate de proiect s-au încheiat la 30 septembrie 2014. Facilitatea financiară în favoarea energiei durabile || Calculele arată că investițiile din sectorul rezidențial și cel industrial au generat economii medii de energie de 33 % și, respectiv, 17 %. Proiectele de eficiență energetică în clădirile publice || Toate proiectele au fost finalizate.